Gedagte vir die dag: Entoesiasme is aansteeklik | Maroela Media
Party godsdienstiges is so “entoesiasties” oor hulle geloof dat jy nie die verskil tussen hulle en ’n stopstraat kan raaksien nie! Entoesiasme vir Christus trek ander se aandag. Dit is mense wat oorloop van opregte liefde vir Hom wat ander se belangstelling gaande maak. Dit is diegene wat hulle eie gerief en veiligheid opoffer wat ander mense rondom hulle aanspreek.
Daardie vuur van die hart is waaroor dit gaan. Daardie brandende liefde wat oorloop in onselfsugtige diens vir ander in Jesus se Naam is altyd die lewende Bybels wat ander mense eerste raaklees. Woordelose taal praat steeds kliphard hier in ons eie dag. Nee, dit praat die hardste. Eers wanneer ander dit sien, hoor en ervaar, stel hulle belang in al die feite van die Bybel.
Die regte informasie oor God se Woord is vir seker lewensbelangrik, maar dit vra altyd om mense wat die goeie nuus entoesiasties uitleef. Dan kom informasie en transformasie vanself in pas met mekaar.
Gedagte vir die dag: Leef anderkant die jongste statistiek
Mens kan dit ook positiewe aktivering noem. Neem, met positiewe energie, mense saam die toekoms in. Dit is egter ook nodig om die realiteite in die oë te kyk en dan krities oor die werklikhede om jou te besin. Die negatiewe moet met positiewe en werkbare inisiatiewe uit die weg geruim te word, dit ook laat mens positief voel, dat daar oplossings en ‘n werkbare toekoms is.